钦定古今图书集成/明伦汇编/官常典/第291卷 > 孙皎
## 钦定古今图书集成/明伦汇编/官常典/第291卷 > 孙皎

按《三国吴志孙静传》：“静子皎，字叔朗，始拜护军校尉，
领众二千馀人。是时曹公数出濡须，皎每赴拒，号为
精锐。迁都护征虏将军，代程普督夏口、黄盖。及兄瑜
卒，又并其军赐沙羡云杜南新市、竟陵为奉邑。自置
长吏，轻财能施，善于交结。与诸葛瑾至厚，委庐江刘
靖以得失，江夏李允以众，事广陵吴硕、河南张梁以”
军旅，而倾心亲待，莫不自尽。皎尝遣兵候获魏边将
吏美女以进皎，皎更其衣服送还之，下令曰：“今所诛
者曹氏，其百姓何罪？自今以往，不得击其老弱。”由是
江、淮间多归附者。尝以小故与甘宁忿争，或以谏宁，
宁曰：“臣子一例征虏，虽公子何可专行侮人邪？吾值
明主，但当输效力命，以报所天，诚不能随俗屈曲矣。”
权闻之，以书让皎曰：“自吾与北方为敌，中间十年，初
时相持年小，今者且三十矣。孔子言三十而立，非但
谓《五经》也。授卿以精兵，委卿以大任，都护诸将于千
里之外，欲使如楚；任昭、奚恤扬威于北境，非徒相使
逞私志而已。近闻卿与甘兴霸饮，因酒发作，侵陵其
人。其人求属吕蒙督”中。“此人虽麤豪有不如人意时，
然其较略大丈夫也。吾亲之者，非私之也。我亲爱之，
卿疏憎之。卿所为每与吾违，其可久乎？”夫居敬而行
简，可以临民；爱人多容，可以得众。二者尚不能知，安
可董督在远，御寇济难乎？卿行长大，特授重任，上有
远方瞻望之视，下有部曲朝夕从事，何可恣意，有盛
怒邪？“人谁无过？贵其能改，宜追前愆，深自咎责。今故
烦诸葛子瑜重宣吾意，临书摧怆，心悲泪下。”皎得书，
上疏陈谢，遂与宁结厚。后吕蒙当袭南郡，权欲令皎
与蒙为左右部大督。蒙说权曰：“若至尊以征虏能，宜
用之；以蒙能，宜用蒙。昔周瑜、程普为左右都督，共攻
江陵，虽事决于瑜，普自恃久将，且俱是督”，遂共不睦，
几败国事，此目前之戒也。权寤谢蒙曰：“以卿为大督，
命皎为后继，禽关羽，定荆州，皎有力焉。”建安二十四
年卒。权追录其功，封子引为丹阳侯。引卒，无子，弟晞
嗣领兵，有罪自杀，国除。弟咨、弥仪皆将军，封侯。咨，羽
林督，仪无难督，咨为滕引所杀，仪为孙峻所害。